Džeks Metloks

Džeks Metloks (, dzimis ) ir amerikāņu vēsturnieks, valodnieks un bijušais Amerikas Savienoto Valstu vēstnieks.

 Biogrāfija 

Dzimis Ziemeļkarolīnā. 1950. gadā ar izcilību pabeidzis Djūka Universitāti, iegūstot bakalaura grādu. 1952. gadā Metloks ieguva maģistra grādu Kolumbijas Universitātē. Specializējies Krievijas vēsturē. No 1953. līdz 1956. gadam pasniedzis krievu valodu Dartmuntes koledžā.Kolumbijas Universitāte Džeka Metloka biogrāfija 

Diplomātisko karjeru Metloks uzsāka 1956. gadā. Ārpus ASV darbojies vēstniecībās Austrijā, Vācijā, Padomju Savienībā, Ganā un Tanzānijā. Specializēšanās attiecībās ar Padomju Savienību ļāva viņam ieņemt ASV vēstnieka amatu Čehoslovākijā (1981 — 1983) un vēlāk ASV vēstnieka amatu Padomju Savienībā (1987 — 1991).ASV prezidenti Nomination of Jack F. Matlock To Be United States Ambassador to Czechoslovakia   1986. gadā Čatokvas konferencē Jūrmalā nolasīja paziņojumu latviešu valodā, par to, ka ASV joprojām neatzīst Latvijas inkorporāciju Padomju Savienībā.Latvijas vēsture: XX gadsimts. Rīga: Jumava, 2005. gads."Latvijas Vēstnesis" No pārbūves līdz neatkarībai Darbojies arī ASV prezidenta administrācijā jautājumos, kas bija saistīti ar ASV—PSRS attiecībām.

1991. gadā aizgājis no ASV diplomātiskā dienesta un pievērsies akadēmiskajai darbībai, kļūstot par diplomātijas profesoru vairākās augstskolās, publicistu un vairāku grāmatu autoru. Metloka grāmatu Reagan and Gorbachev: How the Cold War Ended ("Reigans un Gorbačovs: kā beidzās aukstais karš") 2006. gadā latviski izdeva izdevniecība "Atēna".Metloks, D. "Reigans un Gorbačovs: kā beidzās aukstais karš", Rīga: Atēna, 2006. gads. Grīnsboro koledžas, Olbraitas koledžas, Konektikutas koledžas, kā arī Latvijas Zinātņu akadēmijas goda doktors."Latvijas Avīze" Rīgā ierodas Džeks Metloks"Zinātnes Vēstnesis" Džeks Metloks (Pensilvānijas universitāte, ASV) 

Precējies, piecu bērnu tēvs. Metloks pārvalda angļu, krievu, čehu, franču, vācu un svahili valodu.

 Atsauces 

 Ārējās saites 
 Džeka Metloka mājaslapa 

Kategorija:1929. gadā dzimušie
Kategorija:ASV diplomāti
Kategorija:Latvijas goda doktori
Kategorija:Latvijas Zinātņu akadēmijas goda doktori
Kategorija:Ziemeļkarolīnā dzimušie